കോഹ്ലിപ്പടയുടെ തകര്പ്പന് തിരിച്ചുവരവ്, ഹാട്രിക് നേടി ഹര്ഷല് പട്ടേല്, മുംബൈയ്ക്ക് തുടര്ച്ചയായ മൂന്നാം തോല്വി മുംബൈ ഇന്ത്യന്സിനെതിരെ ത്രസിപ്പിക്കുന്ന വിജയവുമായി വിരാട് കോഹ്ലിയുടെ ആര് സി ബി. മത്സരത്തില് 54 റണ്സിനാണ് നിലവിലെ ചാമ്ബ്യന്മാരെ തകര്ത്തത്. മത്സരത്തില് ആര് സി ബി ഉയര്ത്തിയ 166 റണ്സിന്റെ വിജയലക്ഷ്യം പിന്തുടര്ന്ന മുംബൈ ഇന്ത്യന്സിന് 18.1 ഓവറില് 111 റണ്സ് എടുക്കുന്നതിനിടെ മുഴുവന് വിക്കറ്റുകളും നഷ്ടമായി. സീസണിലെ മുംബൈയുടെ തുടര്ച്ചയായ മൂന്നാം പരാജയമാണിത്. Picture Source : Twitter IPL നാലോവറില് 11 റണ്സ് വഴങ്ങി മൂന്ന് വിക്കറ്റ് വീഴ്ത്തിയ യുസ്വേന്ദ്ര ചഹാലും ഹാട്രിക് നേടിയ ഹര്ഷാല് പട്ടേലുമാണ് മുംബൈ ഇന്ത്യന്സിനെ തകര്ത്തത്. 17 ആം ഓവറിലെ ആദ്യ മൂന്ന് പന്തുകളില് ഹാര്ദിക് പാണ്ഡ്യ, കീറോണ് പൊള്ളാര്ഡ്, രാഹുല് ചഹാര് എന്നിവരെ പുറത്താക്കിയാണ് ഹര്ഷല് പട്ടേല് തന്റെ ഹാട്രിക് കുറിച്ചത്. മത്സരത്തില് 3.1 ഓവറില് 17 റണ്സ് മാത്രം വഴങ്ങി ഹാട്രിക് അടക്കം നാല് വിക്കറ്റ് ഹാര്ഷല് പട്ടേല് വീഴ്ത്തി. Picture Source : Twitter IPL 28 പന്തില് 43 റണ്സ് നേടിയ ക്യാപ്റ്റന് രോഹിത് ശര്മ്മയും 24 റണ്സ് നേടിയ ഡീകോക്കും മാത്രമാണ് മുംബൈ ഇന്ത്യന്സ് നിരയില് രണ്ടക്കം കടന്നത്. നേരത്തെ ആദ്യം ബാറ്റ് ചെയ്ത ആര് സി ബി 42 പന്തില് മൂന്നും സിക്സും മൂന്ന് ഫോറുമടക്കം 51 റണ്സ് നേടിയ ക്യാപ്റ്റന് വിരാട് കോഹ്ലി, 37 പന്തില് 6 ഫോറും 3 സിക്സുമടക്കം 56 റണ്സ് നേടിയ ഗ്ലെന് മാക്സ്വെല്, 24 പന്തില് 32 റണ്സ് നേടിയ ശ്രീകാര് ഭരത് എന്നിവരുടെ മികവിലാണ് മികച്ച സ്കോര് നേടിയത്. Picture Source : Twitter IPL മുംബൈ ഇന്ത്യന്സിന് വേണ്ടി ബുംറ നാലോവറില് 36 റണ്സ് വഴങ്ങി മൂന്ന് വിക്കറ്റ് വീഴ്ത്തി. സീസണിലെ മുംബൈയുടെ തുടര്ച്ചയായ മൂന്നാം തോല്വിയാണിത്. പരാജയത്തോടെ മുംബൈ ഇന്ത്യന്സ് ഏഴാം സ്ഥാനത്തേക്ക് പിന്തളളപെട്ടു. സീസണിലെ തങ്ങളുടെ ആറാം വിജയം നേടിയ ആര് സി ബി പോയിന്റ് ടേബിളില് മൂന്നാം സ്ഥാനം നിലനിര്ത്തി. Picture Source : Twitter IPL